**Molėtų rajono savivaldybės taryba**

**SPRENDIMAS**

**DĖL valstybinės žemės sklypo PERDAVIMO neatlygintinai naudoti MOLĖTŲ rajono savivaldybės administracijai**

2019 m. liepos    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsnio 3 dalimi, 14 straipsnio 1 dalies 1 punktu, Lietuvos Respublikos žemės įstatymo 8 straipsnio 3 dalies 1 punktu, Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ 4.1, 6.2.1 papunkčiais, atsižvelgdama į Molėtų rajono savivaldybės administracijos vykdomą 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimo ir kovos su skurdu“ įgyvendinimo priemonę Nr. 08.1.1.-CPVA-V-427 „Institucinės globos pertvarka: investicijos į infrastruktūrą“ projektų finansavimo sąlygų aprašo Nr.1 „Bendruomeninių vaikų globos namų ir vaikų dienos centrų tinklo plėtros“ projektą,

Molėtų rajono savivaldybės taryba nusprendžia:

* 1. Perduoti Molėtų rajono savivaldybės administracijai (kodas 188712799) pagal panaudos sutartį 20 metų neatlygintinai naudoti savarankiškosios savivaldybės funkcijos - socialinių paslaugų planavimas ir teikimas - įgyvendinimui Molėtų rajono savivaldybės patikėjimo teise valdomą kitos paskirties valstybinės žemės 0,2611 ha ploto sklypą (unikalus Nr. 4400-5146-8800, naudojimo būdas – daugiabučių gyvenamųjų pastatų ir bendrabučių teritorijos), esantį Molėtų r. sav., Molėtų m., Kreivoji g. 8, gyvenamiesiems namams statyti (bendruomeninių globos namų veiklai). Perduodamo žemės sklypo įsigijimo savikaina 510,50 Eur, vertės pokytis – 13289,50 Eur, likutinė vertė – 13 800 Eur. Perduotos finansavimo sumos (valstybės biudžeto lėšos) – 510,50 Eur.
  2. Įgalioti Molėtų rajono savivaldybės merą Saulių Jauneiką Savivaldybės vardu pasirašyti valstybės turto panaudos sutartį bei perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras